На основу члана 24. Закона о јавном информисању и медијима („Сл. гласник РС“, бр.83/14, 58/2015 и 12/2016-аутентично тумачење), члана 19., 20. и 21. Правилника о суфинансирању пројеката за остваривање јавног интереса у области јавног информисања („Сл.гласник РС“ бр.16/16 и 8/17), чл. 79 и 82. Статута Општине Медвеђа („Сл. Гласник града Лесковца“ бр. 9/2019) и члана 12. Одлуке о Општинској управи општине Медвеђа („Сл. Гласник града Лесковца“ бр. 15/2017, 32/2019, 16/2020), начелник Општинске управе општине Медвеђа доноси

**Р Е Ш Е Њ Е**

о именовању чланова стручне Комисије за оцену пројеката по расписаномКонкурсу за суфинансирање пројеката за остваривање јавног интереса у области јавног информисања на територији Општине Медвеђа у 2023. години

**I**

Именују се чланови стручне Комисије за оцену пројеката поднетних на Конкурс за суфинансирање пројеката за остваривање јавног интереса у области јавног информисања на територији општине Медвеђа за 2023. годину ( у даљем тексту: Комисија ), и то:

1. Миодраг Миљковић, дипломирани филолог из Ниша, кога је предложило Друштво новинара Ниша,
2. Радоман Ирић, дипломирани политиколог из Давидовца - Врање, по самосталном предлогу,
3. Срђан Цонић, новинар РТС-а, кога је предложило Професионално удружење новинара Србије - ПРОУНС.

**II**

Комисија на првој седници бира председника Комисије, који координира радом Комисије и води седнице.

За секретара Комисије именује се Дејан Симић, дипломирани економиста, службеник Општинске управе општине Медвеђа.

**III**

Задатак Комисије је да размотри поднете пријаве, изврши оцењивање пројеката, сачини записник о раду Комисије, донесе образложен предлог о додели средстава из буџета општине Медвеђа за 2023. годину за суфинансирање пројеката за остваривање јавног интереса у области јавног информисања на територији општине Медвеђа за 2023. годину. Након достављања финансијског и наративног извештаја о реализацији пројекта, као и медијског садржаја који је предмет пројекта од стране медија који су добили средства за суфинансирање пројеката, Комсија је задужена за контролу Медијског садржаја реализованих пројеката, о чему ће направити записник и известити надлежни орган који је расписао конкурс, у року од 15 дана од дана пријема медијског садржаја.

**IV**

Рок за извршење задатака Комисије је 90 дана од закључења Јавног позива.

Комисија има право на накнаду за свој рад. Одређује се да је накнада за рад чланова Комисије у нето износу од 20.000,00 динара. Међусобна права и обавезе биће уређена посебним уговорима о делу између Општинске управе општине Медвеђа и чланова комисије. Накнада ће бити исплаћена по окончању рада Комисије.

**V**

Решење доставити члановима Комисије и секретару Комисије.

Решење ће бити објављено на званичном сајту Општине Медвеђа.

**О б р а з л о ж е њ е**

На основу члана 18 и 19. Закона о јавном информисању и медијима („Сл. гласник РС“, бр.83/14, 58/2015 и 12/2016 - аутентично тумачење), чл. 87. Уредбе о правилима за доделу државне помоћи („Сл.гласник РС“ бр.13/10, 100/11,91/12, 37/13, 97/13 и 119/14 ), Уредбе о правилима и условима за доделу помоћи мале вредности (de minimis помоћ) („Сл. гласник РС“ број 23/2021), Правилника о суфинансирању пројеката за остваривање јавног интереса у области јавног информисања („Сл.гласник РС“ бр.16/16, 8/17 и 6/2023), члана 79. и 82. Статута Општине Медвеђа („Сл. Гласник града Лесковца“ бр. 9/2019) и Одлуке о буџету општине Медвеђа за 2023. годину, Општинска управа општине Медвеђа расписала је Конкурс за суфинансирање пројеката за остваривање јавног информисања на територији Општине Медвеђа у 2023. години.

Чланом 24. Закона о јавном информисању и медијима („Службени гласник РС“ бр. 83/2014 58/2015, 12/2016-Аутентично тумачење) и чланом 19. Правилника о суфинансирању пројеката за остваривање јавног интереса у области јавног информисања („Сл.гласник РС“ бр.16/16 и 8/17), прописано је да стручна комисија има три члана именованих из реда независних стручњака за медије и медијских радника који нису у сукобу интреса и не обављају јавну функцију, односно пет чланова уколико је на расписани конкурс пристигло више од 50 пријава.

Члан 21. ставови 3. и 4. Закона о јавном информисању и медијима („Службени гласник РС“ бр. 83/2014, 58/2015 и 12/2016-аутентично тумачење) и члан 21. Правилника о суфинансирању пројеката за остваривање јавног интереса у области јавног информисања ((„Сл.гласник РС“ бр.16/16 и 8/17) прописију да чланове комисије именује руководилац органа који је расписао конкурс и то из реда независних стручњака за медије и медијских радника који нису у сукобу интереса и да већина чланова комисије именује на предлог новинарских и медијских удружења уколико такав предлог постоји. Члан 22. став 1. Правилника предвиђа да Комисија на првој седници бира председника Комисије, а став 2. истог члана прописије да председник комисије координира радом комисије и води седнице.

На основу напред наведеног а пошто су размотрена пет предлога новинарских и медицијских удружења и медијских стручњака, приспелих на Конкурс за суфинансирање пројеката за остваривање јавног интереса у области јавног информисања на територији општине Медвеђа за 2023. годину, односно на јавни позив новинарским и медијским удружењима и медијским стручњацима заинтересованим за рад у комисији и поступајући по наведеним прописима, начелник Општинске управе општине Медвеђа је одлучила као у диспозитиву решења.

ПОУКА О ПРАВНОМ СРЕДСТВУ: Против овог решења може се уложити жалба Општинском већу општине Медвеђа у року од 8 ( осам ) дана од дана објављивања.

Доставити:

-члановима и секретару Комисије

- у списе предмета/архиви

03 Број 401-18/2023-3

Датум: 05. јун 2023. године

НАЧЕЛНИК ОПШТИНСКЕ УПРАВЕ

ОПШТИНЕ МЕДВЕЂА

Светлана Тодоровић, дипл. правник